નવસારી ભાજપના અગ્રણી અને બિલ્ડર, ઉદ્યોગપતિ પ્રેમચંદ લાલવાણી પાસે 1 કરોડ રૂપિયાની ખંડણી માગતા નનામો ફોન આવતા ચકચાર મચી ગઈ છે. પ્રેમચંદ પ્રભોમલ લાલવાણી શહેરના જાણીતા ઉદ્યોગપતિ, બિલ્ડર છે. તેઓ ભાજપના શહેર પ્રમુખ રહી ચૂક્યા છે અને હાલ પણ નવસારી પાલિકાની એક્ઝિક્યુટીવ કમિટીના ચેરમેન પણ છે. તેઓ શહેરની ટોચની ડિવાઈન પબ્લિક સ્કૂલના પણ ચેરમેન છે. લાલવાણી તા. 2 જાન્યુઆરીએ ડિવાઈન સ્કૂલમાં બેઠા હતા ત્યારે બપોરે 4 કલાકે એક અજાણ્યા મોબાઈલ નંબર 0000277738018174 ઉપરથી ફોન આવ્યો હતો.